### 3.     Orientering om budgetopfølgninger Teknik- og Miljøudvalget pr. 31. januar 2021

**Åbent**

Sagsnr.: 326-2021-7713        J.nr.: 00.30.14           Dokumentnr.:
326-2021-46470

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. januar
2021. Dispositionsregnskaberne viser et samlet forventet merforbrug på 4,8 mio.
kr.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nogle partnerskabsholdere
vurderes at have øget risiko for at få merforbrug, eller for at deres
budgetopfølgning bliver for upræcis, hvorfor de følges tæt og har høj prioritet
i forhold til konsulentstøtte og controlling.

På grund af situationen med Corona/Covid-19 er der på en
række punkter væsentligt øget usikkerhed i forhold til udgiftsniveauet.

Det skal bemærkes, at budgetterne vedrørende drift ikke
indeholder overførsler fra 2020. Sag om dette behandles i Kommunalbestyrelsen i
marts.

Partnerskabsholderne er blevet bedt om at indberette det
mest realistiske forventninger til udgifter og indtægter for hele året.
Herudover har de også indberettet, hvor meget de forventer overført fra 2020 –
dette er anført i en særlig kolonne i den vedlagte oversigt.

De forventede mer-/mindreforbrug skal således sammenholdes med
partnerskabsholderens forventninger til overførslen fra 2020. Eksempelvis kan
der være en række partnerskabsholdere, hvor der står et forventet merforbrug,
men hvor dette modsvares af, at der forventes overført et mindreforbrug fra
2020.

Det bemærkes, at de anførte overførsler alene er
partnerskabsholdernes skøn/forventninger. De indstillede overførsler er ikke
endelig opgjort på det tidspunkt, hvor partnerskabsholderne har foretaget deres
disponering. Det anførte samlede mer-/mindreforbrug kan således ikke pt. tages
som udtryk for det forventede regnskabsresultat for 2021.

*Plan, Byg og Miljø:*

Der forventes et merforbrug på området på 2,5 mio. kr.
Merforbruget består dels af, at Natur og Miljø har disponeret med at opsparede
midler fra 2020 på 2,0 mio. kr. til indsatsplaner anvendes i 2021 og dels af,
at havneområdet forventer overført 0,5 mio. kr. fra 2020 til anvendelse i 2021.

*Vej, Ejendom og Affald, ekskl. brugerfinansieret område*

Der forventes et merforbrug på området på 2,3 mio. kr. som
primært skyldes et forventet merforbrug i 2021 på Entreprenørafdelingen på 1,4
mio. kr. , som ifølge den godkendte handleplan vil være afviklet senest i 2024.
Derudover forventes der er på henholdsvis [adresse] og [adresse] og Ejendomme overført
uforbrugte midler på 0,4 mio. kr. og 0,5 mio. kr. til anvendelse i 2021.

*Serviceudgifter*

I aftalen mellem regeringen og KL om kommunernes økonomi i
2021 er der sat en ramme for kommunernes samlede udgifter til service.
Måltallet for, om Kalundborg Kommune overholder sin del af aftalen, er det
oprindeligt vedtagne budget til service. I forhold til de oprindeligt
budgetterede serviceudgifter på Teknik- og Miljøudvalgets område forventes et
merforbrug på 4,9 mio. kr. som skyldes at mindreforbrug for 2020 forventes
anvendt i 2021.

*Udvalgets anlæg*

På Teknik- og Miljøudvalgets anlægsområde viser
budgetopfølgningen, at der, ud fra en overordnet ledelsesvurdering, forventes
et mindreforbrug ultimo 2021 på 31,0 mio. kr. Der forventes overført 31,1 mio.
kr. til udførelse i 2022 og efterfølgende år, og der forventes et mindreforbrug
på 0,1 mio. kr.

Mindreforbruget på 31,0 mio. kr. er specificeret på de
enkelte anlægsprojekter i vedlagte bilag.

**Økonomiske konsekvenser**

På driftssiden viser dispositionsregnskaberne et samlet
forventet merforbrug for Teknik- og Miljøudvalgets område på 4,8 mio. kr.

I forhold til de oprindeligt budgetterede serviceudgifter på
udvalgets område forventes et merforbrug på 4,9 mio. kr.

På anlægssiden viser
budgetopfølgningen, at der, ud fra en overordnet ledelsesvurdering, forventes
et mindreforbrug ultimo 2021 på 31,0 mio. kr. på udvalgets område. Der
forventes overført og forbrugt 31,1 mio. kr. i kommende år.

**Bilag**

|  |  |
| --- | --- |
| Månedsrapport Teknik og Miljøudvalget pr. 31. januar 2021 | 326-2021-51104 |